
Liviu Dragnea vine în exclusivitate la prima ediție a emisiunii „Interviurile lui Ion Cristoiu” de pe B1 TV
Vineri, 18 ianuarie, de la ora 21.00, pe B1 TV, se va difuza prima ediție a celei mai noi producții moderate de Ion Cristoiu. „Interviurile lui Ion Cristoiu” va fi un talk show cu câte un invitat din diferite domenii, dar cu precădere din zona politică, vor fi prezenți doar oameni care au ceva de spus şi care s-au remarcat în domeniul lor de activitate.
Prin discuţiile pe care le va purta cu aceştia, reputatul ziarist şi-a propus să descopere și latura umană a personalităţii publice.
Invitatul ediției din această vineri este Liviu Dragnea, personajul care a avut cea mai rapidă ascensiune din politica momentului, de la șefia unui județ a ajuns deputat, apoi conducătorul unuia dintre cele mai bogate ministere, dar și vicepremierul României. Dragnea vine în exclusivitate, vineri, de la ora 21.00, la “Interviurile lui Ion Cristoiu” pentru a explica starea națiunii în varianta USL.

